Tegal Pasisir Carnival awujud adicara taunan kang dianakaké awit taun 2012 sing digulawenthah déning pamarintah Kutha Tegal, kanthi nggandheng mitra ya iku Cipta Creasi Anak Indonésia, ingkang dadi pengetan ambal warsa Kutha Tegal. Arak-arakan kuwi panyartané atusan wong, diperang dadi golongan, mangkat saka pelatarane gedung Dewan Perwakilan Rakyat Daerah (DPRD) Kutha Tegal, mlebu ing Jalan Veteran, diterusaké ing Jalan Pangéran Dipanegara, menggok kiwa, mlebu Jalan Kartini, menggok kiwa manèh mlebu ing Jalan K.H. Wahid Hasyim, lan pungkasané mandheg ing Alun-alun. Rombongan pambuka dalan ya iku golongan "drum band", sing dipasang ing ngarep dhéwé. Barisan ing mburiné ya iku golongan-golongan sing gelaraké manéka warna budaya, mligi budaya Kutha Tegal, liwat sakperang rancangan busana kang dienggo. Arak-arakan dianakké wayah wengi, disokong cahyané lampu kutha, ndadèkaké Tegal Pasisir Carnival minangka tontonan sing reja, dipirsani sagung bebrayan lan para pelancong ing sadawané dalan kang diliwati. Sajeroné arak-arakan mau, wali kutha kairing para kepala dinas, kepala badan, lan kepala ora ketinggalan uga padha ngagem busana adat Jawa Tegalan.